کرکټ ورلډکپ کښې د آخرۍ مرحلې سنسني خيز ميچونه جاري دي، ليډز کښې افغانستان ټاس ګټلے او د وړومبي بيټنګ فيصله ئې کړې، دا وخت ئې د پاکستان خلاف بيټنګ جاري دے

لږه شېبه وړاندې افغان کرکټ ټيم ټاس وګټلو او د پاکستان خلاف ئې د وړومبي بيټنګ فيصله وکړه،د ټاس په موقع ګلبدين نائب وئيلي چې پچ د بيټنګ لپاره سازګار دے،کوشش به کوو چې د زيات نه زيات هدف ورکړو، پاکستان خلاف د ټيم مورال لوړ دے ځکه چې وارم ميچ کښې افغان ټيم پاکستان ته شکست ورکړے وو، نني ميچ لپاره دولت په ځائے حامدحسن په ټيم کښې شامل کړے شويدے، په دې موقع د قامي ټيم کپتان سرفراز وئيلي چې که چرې ټاس مې ګټلے وے نو مونږ هم وړومبے بيټنګ فيصله کولے، زمونږ سائډ ښه دے، افغان ټيم به کم نه کم هدف پورې محدود کوو،سرفراز وائي چې وهاب رياض د فټنس مسائل باوجود ميچ لوبوي،ټيم کښې هيڅ چينجز نه دے شوے